અમદાવાદ: શહેરના રામોલ વિસ્તારમાં રૂ.૧૭ લાખની લેતી દેતી મામલે સમાધાન માટેની મીટિંગમાં ડોક્ટરે એક મહિલાને દવા આપતાં મામલો પોલીસ સ્ટેશનમાં પહોંચ્યો છે. ડોક્ટરે આપેલી દવા લેતાં મહિલાની તબિયત લથડી અને પોલીસ સ્ટેશનમાં જઇને તે બેભાન થઇ ગઇ હતી.જેથી પોલીસ કર્મીઓએ તેને સારવાર માટે હોસ્પિટલમાં ખસેડી હતી. રામોલ પોલીસે ડોક્ટર અને તેનાં માતા- પિતા વિરુદ્ધમાં ફરિયાદ દાખલ કરીને તપાસ શરૂ કરી છે.